PATVIRTINTA

 Kauno r. Garliavos Adomo Mitkaus

 pagrindinės mokyklos direktorės

 2024 m. rugpjūčio 23 d. įsakymu Nr. V1- 122

 **KAUNO R. GARLIAVOS ADOMO MITKAUS PAGRINDINĖS MOKYKLOS**

**PEDAGOGŲ ETIKOS KODEKSAS**

* 1. **SKYRIUS**

**BENDROSIOS NUOSTATOS**

1. Pedagogų etikos kodekse (toliau – Kodekse) nustatomi pagrindiniai Mokyklos pedagoginių darbuotojų profesinės etikos reikalavimai ir įsipareigojimai siekti etiško ir profesionalaus elgesio su mokiniais, jų tėvais (globėjais, rūpintojais) ir kitais šeimos nariais, kolegomis ir bendruomene.
2. Kodekse skelbiamos bendražmogiškosios bei profesinės etikos vertybinės nuostatos ir moralaus elgesio principai, kurių įsipareigoja laikytis visi pedagogai.
3. Kodeksas papildo Mokyklos pedagogų teisių, pareigų, atsakomybės nuostatas, kurios yra reglamentuotos Lietuvos Respublikos Švietimo įstatyme, Mokyklos nuostatuose, Vidaus tvarkos taisyklėse ir kituose norminiuose aktuose.
	1. **SKYRIUS**

**PAGRINDINĖS SĄVOKOS**

1. **Etika** -asmens elgesį ir veiksmus sąlygojantis vertybių taikymas.
2. **Moralė** -žmonių elgesį reguliuojančios normos irprincipai.
3. **Pedagogų etika** -dora, pareigingumu, atsakingumu, kūrybingumu, sąžiningumu, teisingumu,

žmoniškumu, objektyvumu grindžiami tarpusavio ir darbo santykiai, nepriekaištingas etinės elgsenos laikymasis viešame gyvenime.

**7.Etikos normų pažeidimas** – poelgis, veiksmas, elgesys darbe, visuomenėje, tarpusaviobendravime, sukeliantis prieštaringus bendradarbių vertinimus, pasireiškiančius priimtų Kodekso dorovinės elgsenos normų nepaisymu, ignoravimu ar pažeidimu, kuris blogina bendruomenės mikroklimatą, trikdo darbinę nuotaiką ir darbo ritmą.

**8.Etikos problema** – netinkamai padarytas sprendimas ar atliktas veiksmas, pažeidžiant etikosnormas.

**9.Etiškas sprendimas -** geras, teisingas, visuomenės daugumos puoselėjamoms vertybėmsneprieštaraujantis sprendimas.

**10.Privatus darbuotojo interesas** –turtinis arba neturtinis darbuotojo suinteresuotumas, galintisturėti įtakos sprendimams atliekant tarnybines pareigas.

**11.Interesų konfliktas** –situacija, kai darbuotojas atlikdamas savo pareigas vykdo pavedimus irdalyvauja sprendimų priėmime bei priima sprendimus susijusius su jo privačiais interesais.

**12.Kompetencija** – funkcinis gebėjimas adekvačiai atlikti tam tikrą veiklą, turėti jai pakankamaižinių, įgūdžių, energijos.

**13.Vertybė** – idėjos ir įsitikinimai, formuojantys, skatinantys žmogaus būvį ar elgseną.

**14.Tolerancija** – pakantus gerbimas kitos nuomonės, požiūrių, įsitikinimų, tikėjimo.

* 1. **SKYRIUS**

**TIKSLAI IR UŽDAVINIAI**

1. Kodekso paskirtis - nubrėžti tolerancijos ribas mokyklos narių tarpusavio santykiuose, išryškinti akademinės etikos požiūriu teisingą elgesį.

16. Esamiems ir naujai priimtiems pedagogams padėti geriau suprasti, palaikyti ir puoselėti svarbiausias akademines srities vertybes: teisingumą, sąžiningumą, pagarbą žmogui, toleranciją, profesinę, mokslinę bei pilietinę atsakomybę.

17. Skatinti pedagogų suvokimą, jog etinis aspektas svarbi bet kurios veiklos sprendimo dalis.

18. Didinti visuomenės pasitikėjimą mokyklos veikla.

19. Vertinti ir spręsti konkrečius etinio pobūdžio klausimus.

1. Taikyti neetiško elgesio prevenciją.

**IV SKYRIUS**

**PAGRINDINIAI ETIKOS PRINCIPAI**

21. Pedagogų santykiuose viešumas, tolerancija, pagarba žmogui, draugiškumas ir geranoriškumas yra vieni svarbiausių mokyklos bendruomenės nario etikos principų.

1. Pedagogai savo veikloje vadovaujasi šiais pagrindiniais elgesio ir veiklos principais:

22.1. **Pagarbos principas**. Vadovaudamasis šiuo principu pedagogas pripažįsta, kad bendravimas su mokiniais, jų tėvais (globėjais, rūpintojais), kitais šeimos ir įstaigos bendruomenės nariais grindžiamas asmens orumo ir nelygstamos vertės pripažinimu bei pasitikėjimu, taip kuriant saugią, atvirą, savivertę ir kūrybiškumą skatinančią atmosferą.

22.2. **Teisingumo principas**. Vadovaudamasis šiuo principu pedagogas pripažįsta mokinių ugdymosi poreikių įvairovę, atsižvelgia į kiekvieno mokinio socialinės, kultūrinės aplinkos ypatumus ir yra nešališkas vertindamas kiekvieno mokinio pasiekimus ir pažangą, ugdymosi poreikius, mokinių ar jų grupių dalyvavimą bendruomenės gyvenime, spręsdamas konfliktus.

22.3. **Žmogaus teisių pripažinimo principas**. Vadovaudamasis šiuo principu pedagogas nepažeidžia mokinio teisių ir teisėtų interesų, vadovaujasi lygiateisiškumo ir nediskriminavimo nuostatomis ir siekia, kad socialiniai, rasiniai, kalbiniai, religiniai arba kiti veiksniai nedarytų įtakos jo elgesiui profesinėje veikloje.

22.4. **Atsakomybės principas**. Vadovaudamasis atsakomybės principu pedagogas veikia kaip profesionalas, nuolat tobulina savo profesines kompetencijas, reikalingas siekiant kokybiškai atlikti pedagoginį darbą – ugdyti remiantis kiekvieno mokinio gebėjimais, ugdymosi poreikiais ir polinkiais.

22.5. **Sąžiningumo principas**. Vadovaudamasis sąžiningumo principu pedagogas teikia teisingą informaciją apie savo patirtį, profesinę padėtį ir kompetenciją, savo profesinėje veikloje sąžiningai naudoja išteklius, vadovaujasi švietimo įstaigos vidaus tvarkos taisyklėmis, nepiktnaudžiauja nei savo padėtimi, nei mokinio (mokinių) pasitikėjimu, jų nenaudoja asmeninės naudos tikslais.

22.6. **Atidos ir solidarumo principas**. Vadovaudamasis atidos ir solidarumo principu, žmogiško solidarumo nuostatomis pedagogas bendrauja su mokiniais, jų tėvais (globėjais, rūpintojais), kitais mokinio šeimos nariais, kolegomis ir bendruomene siekdamas geros mokinių, tėvų (globėjų, rūpintojų), kolegų, bendruomenės narių savijautos, savo empatija ir veiksmais įrodydamas suprantąs mokinio (mokinių) emocinę būseną.

**V. PEDAGOGO VEIKLOS ETIKOS REIKALAVIMAI**

1. Laiku, atidžiai, rūpestingai, atsakingai vykdyti savo pareigas.
2. Gerbti žmogų, jo teises, Valstybę ir jos institucijas, Mokyklą. Nesitaikstyti su netaktu ar žmogaus teises bei orumą pažeidžiančiu elgesiu.
3. Aktyviai palaikyti Mokyklos siekius, garbingai atstovauti Mokyklą vidaus ir išorės gyvenime, tinkamai reprezentuoti jos vardą Lietuvoje bei užsienyje.
4. Vienodai bendrauti ir bendradarbiauti visiems bendruomenės nariams, nepaisant tautybės, rasės, lyties, socialinės padėties, religinių įsitikinimų ir politinių pažiūrų.
5. Elgtis tolerantiškai, atvirai, savikritiškai, išklausyti visų pusių argumentus ir priimti bendrą sprendimą.
6. Sąžiningai siekti tarnybinio profesinio pripažinimo.
7. Pripažinti Mokyklos valdymo struktūrą, kuri remiasi demokratiniais valdymo principais. Savo veikloje laikytis subordinacijos, o bendraujant laikytis lygiateisiškumo principo.
8. Stengtis būti mandagiems, tvarkingiems, palaikyti saugią darbo vietą.
9. Saugoti tarnybines paslaptis ir kitokią konfidencialią informaciją.
10. Būti nepakantiems bet kokioms korupcijos apraiškoms.
11. Mokykloje ir jos teritorijoje nevartoti ir nebūti apsvaigusiam nuo alkoholio, psichotropinių ar

narkotinių medžiagų. Netoleruoti įvairaus pobūdžio priekabiavimo apraiškų.

34. Tausoti ir atsakingai naudoti Mokyklos materialiuosius ir nematerialiuosius išteklius, taupiai naudoti valstybės, rėmėjų lėšas.

35. Prisiimti dalį atsakomybės už sklandų Mokyklos darbą, savo veikloje vadovautis bendruomenės viešaisiais interesais, vengti viešųjų ir privačiųjų interesų konflikto.

36. Pedagogo etiką pažeidžia:

36.1. nesąžininga profesinė konkurencija tarp kolegų, visiems mokytojams skirtos informacijos slėpimas, eskaluojami smulkmeniški konfliktai bei intrigos;

36.2. nepagarbūs atsiliepimas apie nedalyvaujančio kolegos pedagoginius gebėjimus, asmenines savybes bei nepagarbus bendravimas su kolegomis mokinių ir / ar kitų kolegų akivaizdoje;

36.3.viešas konfidencialios informacijos apie kolegas aptarinėjimas (darbo užmokestis, karjeros ketinimai, kompetencija, asmeniniai reikalai ir asmeninės savybės, elgesys, gyvenimo būdas, apranga) tiek su mokiniais, tiek su kitais asmenimis;

36.4. asmeninio gyvenimo detalių viešinimas bei asmeninių reikalų aptarinėjimas su mokiniais;

36.5. mokytojo nepagarbus elgesys su mokiniu, mokinio asmeninių savybių, šeimos aptarimas ar

paviešinimas asmenims, tiesiogiai nesusijusiems su jų ugdymu, problemos sprendimu.

**VI. SKYRIUS**

**KODEKSO PRIĖMIMAS, VYKDYMAS IR PAŽEIDIMŲ NAGRINĖJIMO TVARKA**

37. Būtina Kodekso priėmimo sąlyga – viešas pritarimas, siekiant, jog jis būtų kaip įsipareigojimas, o ne įpareigojimas.

* 1. Priimtas Kodeksas skelbiamas mokyklos internetiniame puslapyje.
	2. Mokyklos pedagogai įsipareigoja laikytis Kodekso nuostatų. Ne vėliau kaip per savaitę apie etikos kodekso pažeidimą raštu arba žodžiu informuoja mokyklos vadovą.Anoniminiai pranešimai nenagrinėjami.
	3. Švietimo įstaigos vadovas privalo užtikrinti pedagogų etikos kodekso reikalavimų laikymąsi.
	4. Gavus informacijos žodžiu ar raštu apie Kodekso nuostatų pažeidimą, Mokyklos vadovo paskirta etikos komisija turi išsamiai išanalizuoti situaciją ir siūlyti sprendimus. Etikos komisija.vadovaujasi atsakomynės, viešumo, konfidencialumo nešališkumo principais.
1. Gavus direktoriaus, pavedimą etikos komisija per tris darbo dienas turi išsamiai išanalizuoti situaciją, siūlyti ir priimti sprendimus.Etikos komisija, nustačiusi, kad buvo pažeistos mokyklos etikos kodekso normos,turi teisę taikyti moralinio poveikio priemones(pokalbis, žodinė pastaba ar pan.)
2. Etikos komisijos nutarimai priimami balsuojant balsų dauguma ir fiksuojami protokolu.
3. Su etikos komisijos sprendimu supažindinamos abi konflikte dalyvavusios pusės.
4. Etikos komisijos sprendimai yra rekomendacinio pobūdžio ir siekiamybė sutaikyti dalyvaujančias puses.

**VII. BAIGIAMOSIOS NUOSTATOS**

51. Laikytis Kodekso reikalavimų – asmeninis pedagogo, siekiančio tinkamai ir kokybiškai atlikti savo pareigas, didinti profesijos prestižą ir pasitikėjimą šalies švietimo sistema, įsipareigojimas ir garbės reikalas, o jų pažeidimas užtraukia atsakomybę, numatytą Lietuvos Respublikos švietimo įstatyme ir kituose teisės aktuose, reglamentuojančiuose pedagogų veiklą.

52. Svarstant atsakomybę už Kodekso reikalavimų pažeidimą išnagrinėjama ir įvertinama Mokyklos direktoriaus sudarytos etikos komisijos nuomonė.

1. Kodeksas skelbiamas Mokyklos internetiniame puslapyje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_